Ομελέτα με κολοκυθάκια και δυόσμο
Συνοδεύουμε με ντομάτα σαλάτα και ψωμί της αρεσκείας μας.
500 γρ. μικρά κολοκυθάκια, σε ψιλές ροδέλες, 8 φρέσκα αυγά, κατά προτίμηση βιολογικά, 12-15 μεγάλα φύλλα δυόσμου, ψιλοκομμένα, τα φύλλα από 1/3 μάτσο μαϊντανού, ψιλοκομμένα, 1 κουτ. σούπας κάππαρη ξαλμυρισμένη, χοντροκομένη, αλάτι, πιπέρι φρεσκοτριμμένο, 100 γρ. φέτα της αρεσκείας μας, τριμμένη με το χέρι, 80 ml ελαιόλαδο
Για να φτιάξουμε ομελέτα με κολοκυθάκια και δυόσμο, αρχικά προθερμαίνουμε το γκριλ του φούρνου στους 200° C.Στη συνέχεια, ζεσταίνουμε, σε ένα φαρδύ τηγάνι, κατά προτίμηση αντικολλητικό, το λάδι σε μέτρια φωτιά και σοτάρουμε για 4-5 λεπτά τα κολοκυθάκια ανακατεύοντας.Χτυπάμε τα αυγά ομελέτα.Προσθέτουμε τα μυρωδικά, την κάππαρη, τη φέτα, πιπέρι και αλάτι (με μέτρο γιατί η φέτα και η κάππαρη είναι αλμυρά) και ανακατεύουμε.Προσθέτουμε το μείγμα των αυγών στο τηγάνι και ψήνουμε την ομελέτα μέχρι να γίνει από κάτω. Ελέγχουμε ανασηκώνοντάς την με μια σπάτουλα.Στη συνέχεια, τυλίγουμε το χερούλι του τηγανιού με αλουμινόχαρτο 2-3 φορές και βάζουμε το τηγάνι κάτω από το γκριλ του φούρνου ώστε να πήξει το αυγό και να φουσκώσει και να χρυσίσει η επιφάνεια.Συνοδεύουμε, την ομελέτα με κολοκυθάκια και δυόσμο, με ψωμί, ντοματοσαλάτα και μια τηγανιά πατάτες για τα παιδιά.
Αυγά,Κολοκυθάκια,Φέτα